HMS Weymouth (1910)

Το HMS Weymouth ήταν ελαφρύ καταδρομικό κλάσης Town το οποίο ναυπηγήθηκε για το Βασιλικό Ναυτικό στις αρχές της δεκαετίας του 1910. Ήταν το πρώτο πλοίο της υποκλάσης που φέρει το όνομά του και γνώρισε πολεμική δράση κατά τον Α΄ Παγκόσμιο Πόλεμο. Η πορεία του ολοκληρώθηκε το 1928 με την διάλυσή του για σκραπ.

 Σε σύγκριση με την προηγούμενη υποκλάση Bristol, τα πλοία της υποκλάσης Weymouth ήταν ελαφρώς μεγαλύτερα, διέθεταν ισχυρότερο οπλισμό και ενσωμάτωναν διάφορες βελτιώσεις. Είχαν ολικό μήκος 138,1 m, πλάτος 14,5 m και βύθισμα 4,7 m. Το εκτόπισμα ήταν 5.275 LT (5.360 t) με κανονικό φόρτο και έφθανε τους 5.800 LT (5.900 t) με πλήρη. Δώδεκα καυστήρες Yarrow παρείχαν ατμό στους ατμοστροβίλους Parsons, με τη μέγιστη ισχύ να ανέρχεται σε 22.000 shp και την προβλεπόμενη μέγιστη ταχύτητα πλεύσης σε 25 kn. Κατά τη διάρκεια των θαλάσσιων δοκιμών η μέγιστη παρεχόμενη ισχύς έφθασε στους 23.380 shp και η ταχύτητα τους 25,95 kn.Χρησιμοποιούνταν κάρβουνο (μέγιστο 1.290 LT (1.311 t)) και πετρέλαιο (μέγιστο 269 LT (273 t)) ως καύσιμα, ενώ η εμβέλεια ανέρχοταν σε 5.610 ναυτικά μίλια με ταχύτητα πλεύσης 10 kn.Ο οπλισμός αποτελούταν από οκτώ πυροβόλα των 152 mm, αντί των δέκα όπλων των 102 mm της προηγούμενης υποκλάσης, καθώς και από τέσσερα πυροβόλα των 47 mm. Επίσης υπήρχαν δύο τορπιλοσωλήνες των 533 mm. Η θωράκιση είχε πάχος 51 mm στα κρισιμότερα σημεία, δηλαδή το σύστημα πρόωσης και τις αποθήκες πυρομαχικών, 25 mm στις περιοχές που προστάτευαν το σύστημα πηδαλιούχησης και 19 mm στα υπόλοιπο πλοίο. Η γέφυρα είχε θωράκιση 102 mm ενώ στα ασπίδια των πυροβόλων ήταν 76 mm. Η ναυπήγηση του Weymouth ξεκίνησε στις 19 Ιανουαρίου 1910 στις εγκαταστάσεις της Armstrong Whitworth στο Έλσγουικ (Elswick) και η καθέλκυσή του έλαβε χώρα στις 18 Νοεμβρίου. Εντάχθηκε σε υπηρεσία με τη 3η Μοίρα του Στόλου του Ατλαντικού τον Οκτώβριο του επόμενου έτους. Τον Ιούνιο του 1913 εντάχθηκε στη 2η Μοίρα Ελαφρών Καταδρομικών στη Μεσόγειο. Τον Αύγουστο του 1914, στα πρώιμα στάδια του Α΄ Παγκοσμίου Πολέμου, στάλθηκε στον Ινδικό για να καταδιώξει το γερμανικό καταδρομικό SMS Emden που πραγματοποιούσε επιδρομές ενάντια στις γραμμές ανεφοδιασμού των Συμμάχων. Τον Φεβρουάριο του 1915 βρισκόταν στις ακτές της Ανατολικής Αφρικής όπου από κοινού με άλλα πλοία του Βασιλικού Ναυτικού αντιμετώπισαν ένα άλλο περίφημο γερμανικό επιδρομικό: το καταδρομικό Königsberg. Εν τέλει κατάφεραν να το εγκλωβίσουν στον ποταμό Ρουφίτζι όπου έπειτα από παρατεταμένες ναυτικές επιχειρήσεις το εξανάγκασαν σε αυτοβύθιση.Τον Δεκέμβριο του 1915 το Weymouth μεταφέρθηκε στην Αδριατική και τον επόμενο χρόνο εντάχθηκε στην 6η Μοίρα Ελαφρών Καταδρομικών του Μεγάλου Στόλου (αγγλικά: Grand Fleet). Το 1917 επέστρεψε στη Μεσόγειο, αυτή τη φορά αποτελώντας μέρος της 8ης Μοίρας Καταδρομικών με έδρα το Μπρίντιζι. Στις 2 Οκτωβρίου 1918 τορπιλίστηκε από το αυστροουγγρικό υποβρύχιο U-31 όμως το πλήγμα δεν ήταν καταστροφικό και το Weymouth επισκευάστηκε και παρέμεινε ενεργό μετά το τέλος του πολέμου.Η πορεία του ολοκληρώθηκε στις 2 Οκτωβρίου 1928, οπότε και πωλήθηκε για σκραπ. Brown, David K. (2010). The Grand Fleet: Warship Design and Development 1906–1922. Barnsley, UK: Seaforth Publishing. ISBN 978-1-84832-085-7. Colledge, J. J.· Warlow, Ben (2006) [1969]. Ships of the Royal Navy: The Complete Record of all Fighting Ships of the Royal Navy (Rev. έκδοση). London: Chatham Publishing. ISBN 978-1-86176-281-8. OCLC 67375475. Corbett, Julian. Naval Operations to the Battle of the Falklands. History of the Great War: Based on Official Documents. I (2nd, reprint of the 1938 έκδοση). London and Nashville, Tennessee: Imperial War Museum and Battery Press. ISBN 0-89839-256-X. Corbett, Julian (1997). Naval Operations. History of the Great War: Based on Official Documents. II (reprint of the 1929 second έκδοση). London and Nashville, Tennessee: Imperial War Museum in association with the Battery Press. ISBN 1-870423-74-7. Friedman, Norman (2010). British Cruisers: Two World Wars and After. Barnsley, South Yorkshire, UK: Seaforth. ISBN 978-1-59114-078-8. Friedman, Norman (2011). Naval Weapons of World War One. Barnsley, South Yorkshire, UK: Seaforth. ISBN 978-1-84832-100-7. Gardiner, Robert· Gray, Randal, επιμ. (1985). Conway's All the World's Fighting Ships: 1906–1921. Annapolis, Maryland: Naval Institute Press. ISBN 0-85177-245-5. Lyon, David (1977). «The First Town Class 1908–31: Part 1». Warship (London: Conway Maritime Press) 1 (1): 48–58. ISBN 0-85177-132-7. Lyon, David (1977). «The First Town Class 1908–31: Part 2». Warship (London: Conway Maritime Press) 1 (2): 54–61. ISBN 0-85177-132-7. Lyon, David (1977). «The First Town Class 1908–31: Part 3». Warship (London: Conway Maritime Press) 1 (3): 46–51. ISBN 0-85177-132-7. Newbolt, Henry (1996). Naval Operations. History of the Great War Based on Official Documents. V (reprint of the 1931 έκδοση). Nashville, Tennessee: Battery Press. ISBN 0-89839-255-1. Πολυμέσα σχετικά με το θέμα HMS Weymouth (1910) στο Wikimedia Commons